Krickata roža

Krickata roža (Rosa canina) je rostlina ze swójźby rožowych rostlinow (Rosaceae). Jeje płod jo głogowe jabłuško.

 Wopis 
Krickata roža jo kerk, kótaryž dośěgnjo wusokosć wót 1 až do 3 m.

Gałuzy su wobłukaśe pśewisujuce abo łazece. 

 Łopjena 
Łopjena su nage a 5-7-ličbnje pjerinate. Jich wogonk jo njekósmaty, ale cesto njaso wogonkate załzy a serpikojte štapce. 

 Kwiśonki 
Kwiśo w juniju. Kwiśonki su swětłorožojte, sejźe zwětšego pó wšakich na nagich wogonkach a dośěgnu šyrokosć wót 4 až do 5 cm. Keluškowe łopjeńka su pó casu kwiśenja wótpókšyte a pśed zdrjałosću wótpadaju. Zwenkowne keluškowe łopjeńka su pśez sćažne pśiwiski pjerinate. Pěstki su lichotne, krotke a jano małko z kwiśonkowego bjacharika segaju. 

 Płody 
Głogowe jabłuško jo cerwjene, nage a sćažnje jajojta.

 Stojnišćo 
Rosćo w žywych płotach, na lěsnych a drogowych kšomach a pustych płoninach. Ma lubjej śopłe, zwětšego do dłymi duce glinjane zemje.

 Rozšyrjenje 
Rostlina jo w Europje rozšyrjona.

 Nožki 

 Žrědła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, bok 454 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, bok 410 

 Eksterne wótkaze 



Kategorija:Rostliny